На основу члана 54. Закона о заштити природе (“Службени гласник Републике Србије”, број 36/2009, 88/2010, 91/2010, 91/2010 - исправка, 14/2016, 95/2018 - др. закон и 71/2021), члана 6. Одлуке о заштити споменика природе “Преконошка пећина” (“Службени листа града Ниша, број 60/2005 и 39/2007) и члана 40. Статута општине Сврљиг (“Службени лист града Ниша”, број 21/2019), Скупштина општине Сврљиг, на седници одржаној 26.04.2022. године, донела је

**ПРОГРАМ УПРАВЉАЊА СПОМЕНИКА ПРИРОДЕ**

**ПРЕКОНОШКА ПЕЋИНА**

**за 2022. годину**

# I УВОД

Споменик природе „Преконошка пећина“ налази се на територији општине Сврљиг, КО Преконога на катастарским парцелама бр. 7957 и 9066 у укупној површини заштите од 15,2825 hа.

Обухвата следеће спелеолошке објекте:

A – Преконошку пећину

Б – Велику дувку

В – пећину Равна пећ

Г– понор Пропаст

Управљање спомеником природе „Преконошка пећина“ регулисано је Законом о заштити природе („Службени гласник Републике Србије“, број 36/09, 88/2010 и 91/10) и Одлуком о заштити споменика природе „Преконошка пећина“ („Службени лист града Ниша“, број 60 од 12.09.2005.године).

Одлуком о заштити споменика природе под заштиту стављен је споменик природе „Преконошка пећина“ који се налази у југоисточној Србији, на северним падинама масива Сврљишких планина.

Овом Одлуком о заштити споменика природе под заштиту државе стављен је комплекс спелеолошких објеката „Преконошка пећина“ на територији општине Сврљиг, а обављање послова управљања, заштите и развоја пренето је јединици локалне самоуправе – општини Сврљиг.

На заштићеним површинама споменика природе „Преконошка пећина“ установљен је режим заштите II степена.

Плански основ за израду Програма управљања је десетогодишњи План управљања Споменика природе „Преконошка пећина“ 2017–2027. године, накоји је Одсек за привреду Општинске управе Сврљиг дао сагласноcт и добијено је позитивно Мишљење од стране Завода за заштиту природе Србије бр. 019-1428/2 од 26.04.2017. године.

Израда Програма управљања за 2022. годину ослања се и на услове Завода за заштиту природе Србије.

Програмом управљања за 2022.годину, дефинисани су основни циљеви на заштит и, очувању и унапређењу природних и културноисторијских вредности подручја, управљању природним ресурсима, научноистраживачком раду, планирању и изградњи, промоцији подручја, сарадњи са локалном заједницом и другим субјектима, сарадњи са другим заштићеним добрима, као и извори финанасирања планираних активности.

Ради успешног извршавања активности из Програма, план је остваривање сарадње са свим надлежним субјектима,почев од министарстава, преко научнихи образовних институција до саме месне заједнице на чијој се територији налази заштићено природно добро – споменик природе „Преконошка пећина“.

# II ЦИЉЕВИ ЗАШТИТЕ, ОЧУВАЊА, УНАПРЕЂЕЊА И ОДРЖИВОГ КОРИШЋЕЊА ЗАШТИЋЕНОГ ПОДРУЧЈА

Основни циљеви и приоритети управљања у 2022. години су:

* Унапређење и наменско коришћење вредности подручја и одрживо управљање природним ресурсима
* Заштита, очување и унапређење биолошке разноврсности
* Очување геоморфолошких, хидролошких и спелеолошких одлика и феномена геонаслеђа.
* Очување лепоте и разноврсности предела, одржање и унапређење предеоних и амбијенталних вредности заштићеног подручја
* Формирање туристичког лика подручја (посебно развојемс пелео, рекреативног, здрвственог, сеоског туризма)
* Отварање радних места у делатности туризма и ангажовање дела непољопривредног радноспособног становништва околних села
* Отварањем тржишта за пласирање пољопривредне производње овог подручја
* Обележавање заштићеног подручја у складу са Правилником о начинуобележавањазаштићеногприродногдобра („Сл.гласник РС“ бр. 30/92, 24/94 и 17/96), постaвљање информативних табли, путоказа и ознака упозорења за поштовање успостављеног реда и начина понашања на заштићеном простору.

# III ЗАШТИТА, ОДРЖАВАЊЕ, ПРАЋЕЊЕ СТАЊА И УНАПРЕЂЕЊЕ ПРИРОДНИХ И СТВОРЕНИХ ВРЕДНОСТИ

Послови и радови управљања законом заштићеног подручја захтевају организовање и спровођење низа континуираних мера и активности спровођења Уредбе о заштити споменика природе „Преконошка пећина“.

## 1. Приоритетне мере и активности на управљању природним вредностима

Приоритетне мере на управљању природним вредностима заштићеног подручја „Преконошка пећина“обухватајучување, заштиту, одржавање, одрживокоришћење и презентацијузаштићеногподручја.

**1.1.Чување,заштита, одржавање и презентацијазаштићеногподручја**

Заштиту, односно чување подручја и унутрашњи ред у заштићеном подручју требало би да врши служба чуваразаштићеног подручја, коју обезбеђује управљач, крозредовнуконтролусвихактивности у заштићеном подручју, обележавање и чување граница заштићеног подручја, одржавањеунутрашњегреда, као и контролууправљањакомуналноготпада у заштићеном подручју.

Зарад будућег планског организовања у основи потребно је предвидети средства, и запосленима код управљача омогућити неометано учешће на потребним едукацијама, обукама и научним скуповима како би исти били лиценцирани и оспособљени заобављање послова управљања заштићеним подручјем. Средства намењенау ове сврхе, поред учешћа управљача, потребно је обезбедити из субвенција и дотација од других нивоа власти, невладиних организација и сл.

**Одржавање и заштита локалитета**

Одржавање заштићеног подручја „Преконошка пећина“ обухвата редовну заштиту унутрашњости пећинских канала и спољашности комплекса „Преконошка пећина“. Редовно одржавање комуналног реда на заштићеном подручју спада у редовне активности надлежних служби и других радника Управљача који су ангажовани на пословима везаним за одржавање „Преконошке пећине“. По потреби за уклањање отпада и одржавање простора испред комплекса Преконошке пећине ангажоваће се Јавно комунално стамбено предузеће Сврљиг (ЈКСП „Сврљиг“), чији је оснивач јединица локалне управе, у овом случају и управљач спомеником природе „Преконошка пећина“.

**Презентација**

Потребна је већа присутност у медијима, на интернету, сајмовима, манифестацијама, како би се широј јавности предочило о каквом се природном богатству ради, а све у циљу веће афирмације овог заштићеног подручја код заинтересованих организација и појединаца. Организовање промотивних обилазака Преконошке пећине у циљу популаризације како самог спелеолошког објекта, споменика природе, тако и целокупног подручја.

У плану Локалнесамоуправе за 2022. годину је неколико пројеката у делу презентације и промоције СП „Преконошка пећина“:

1)Израда промо материјала (проспекти о Преконошкој пећини, разгледнице, додатни пропагандни материјали)

У оквиру ове активности планирана је израда промотивног материјала који би углавном био коришћен за промоцију у оквиру сајмова туризма, на манифестацијама којима се промовише туристичка понуда Сврљига, а све у циљу веће афирмације овог подручја код заинтересованих организација и појединаца.

2)Дизајнирање сувенира

Како је Преконошка пећина препознатљива по читавом низу атракција, идеја је да се крене са израдом сувенира који би најрепрезентативније представили природне и културно-историјске вредности самог природног објекта.

Предлог је да се, због богатих слојева палеонтолошких остатака праисконских животиња, у циљу промоције и обезбеђивања додатних средстава, израђују сувенири пећинских медведа, некадашњих становника саме пећине, очњака пећинских медведа и сувенири који би представљали културно историјски период палеолита. Израда сувенира у облику палеолитских оружја и оруђа, привесци, наруквице, огрлице, наногице и слични предмети.

Списак мотива будућих сувенира је неограничен.

3) Израда реперзентативног интернет простораза презентовање природних и културно-историјских вредности како самог спелеолошког објекта Преконошка пећина,тако и туристички атрактивног простора уско везаног за заштћено подручје односно споменик природе „Преконошка пећина“. Шири простор Сврљишких планина на овом подручју, археолошко налазиште Румењак и сл.

**Управљање посетиоцима**

Додатни помак у успешнијем управљању посетиоцима сигурно ће бити реализација почетих активности на поверавању послова организовања посета СП „Преконошка пећина“ Центру за туризам, културу и спорт Сврљига.

У зависности од брзине преноса ингеренција управљања, добијања лиценци спелеолошких и туристичких водича, набавке неопходне опреме потребне за услове дивљег пећинарења и реализације уређења спољашњости и унутрашњости Преконошке пећине за масовни туризам, могло би бити организовано несметано кретање по пределима и објектима споменика природе Преконошка пећина.За плански рад са посетиоцима неопходно је задовољавање ових основних услова у будућности.

Осим горе наведеног,требало би поставити додатне основне информативне табле са уцртаним важним локацијама у оквиру граница заштићеног подручја (уцртан улаз у пећински систем Преконошка пећина и локација осталих геолошки атрактивних крашких објеката (Велика Дувка, Равна пећ), пешачке стазе и остале комуникације међу објектима). Такође,неопходно је маркирање предвиђених стаза и усмеравање посетилаца од самог одвајања од магистралног пута Ниш–Сврљиг до споменика природе „Преконошка пећина“ и свим природним и културно-историјским атракцијама које гравитирају овом споменику природе.

Зарад боље промоције и будуће туристичке конкурентности у плану је увезивање, односно учлањене спелеолошког објекта Преконошка пећина у Националну асоцијацију управљача туристичких спелеолошких објеката Србије. Тиме би се свакако добила већа видљивост споменика природе „Преконошка пећина“ на националном и међународном нивоу, а самим тим и у перспективи много већи број посетилаца у односу на тренутну ситуацију.

## 2.Приоритетне мере и активности на управљању културно-историјским вредностима

У циљу промовисања културно-историјских вредности заштићеног подручја и околине у будућем простору за посетиоце планирано је формирање сталне изложбене поставке у сарадњи са Центром за туризам, културу и спорт Сврљиг.

Први део био би посвећен спелеологији са фотографијама пећинских украса, електронским записима и сл.

Други део поставке би био посвећен археологији и палеонтологији. Током спроведених истраживања у плеистоценском слоју константовани су окресани артефакти из средњег палиолита (мустеријена) чија старост износи најмање 40.000 година. Осим артефаката нађене су и бројне, добро очуване кости плеистоцених животиња (лав, хијена, медвед, кабалоидни коњ) које сведоче о ловним активностима неандерталца. Будући да су неандерталска станишта у Србији малобројна, од велике важности је евидентирање Преконошке пећине као културног добра одвеликог значаја. Поред овога изложбени део комплекса Велика Дувка користио би се за приказ поставки живота палеолитских људи и праисконских животиња, али и за изложбе и представљање других заштићених подручја са територије општине Сврљиг.

На територији која гравитира самом заштићеном подручју имамо значајне културно историјске локалитете који могу једни друге допуњавати у туристичкој понуди. Туристички најупечатљивије је археолошко налазиште Вила Рустика из IV века нове ере на потесу Румењак на коме се такође налази и сеоска црква Св. Тројице у Преконоги. Све горенаведене активности биће спроведене у сарадњи са одсеком за туризам Центра за туризам, културу и спорт Сврљиг, надлежним министарствима и заводима.

## 3.Управљање природним ресурсима

Управљање природним ресурсима у заштићеном подручју регулисано je законима и другим подзаконским актима и прописима, и засниваће се на следећим мерама, условима и обавезама: спровођење мера заштите; праћење стања и утицаја ендогених и егзогених фактора на укупно стање природних и створених вредности; праћење и проучавање стања врста, популација и станишта (бројност, трендови, распрострањење....) као и приоритетно очување највреднијих и најугроженијих екосистема; очување природних вредности флоре и фауне.

С обзиром на положај и структуру насеља на локалитету и околини не планира се развој интензивне пољопривредне производње. Стратешко је опредељење за производњу здраве хране или оно што је за ово подручје сигурно трајно актуелно органска пољопривреда и орјентација развоја подручја на здравствено-рекреативно-излетнички туризам.

Богата вегетација и очувана природна средина овог подручја доприноси богатству подручја различитим лековитим биљем и шумским плодовима. Сакупљање лековитогбиља и шумских плодова код становника овог подручја је присутно и у функцији је сопствених потреба.

Коришћење природних ресурса се ни на који начин не спречава или ограничава посебно на заштићеном подручју већ је то као и свуда регулисано законима и другим прописима.

Иначе, носилац послова на изради пројеката и програма у свим областима управљања природним ресурсима је општина Сврљиг, тако да управљач може само адекватном применом истих да допринесе заштити подручја.

На заштићеном подручју СП „Преконошка пећина“ јачање и проширење шумског фонда треба вршити пошумљавањем на нископродуктивном земљишту и тиме уз експлоатацију која не угрожава природне вредности подручја повећати производну функцију шуме.

С обзиром да заштићено подручје припада Ловнопривредној основи Сврљига, све активности на територији подручја у делу ловства могуће је остварити у сарадњи са ловачким удружењем др „Миленко Хаџић“ из Сврљига. Иначе, могућност дозвољеног лова у складу са прописима додатно допуњава туристичку понуду целог овог подручја.

# IV ПРИОРИТЕТНИ ЗАДАЦИ НАУЧНОИСТРАЖИВАЧКОГ И ОБРАЗОВНОГ РАДА

Приоритетни задаци научноистарживачког и образовног рада произилазе из стања природних и створених вредности и потребе њихове заштите, очувања и унапређења.

У сарадњи са спелеолошким друштвима из окружења предвиђа се даље испитивање дужине и проходности пећинских канала Преконошке пећине за будуће организовање стаза дивљег пећинарења.

Наставак истраживања Завода за заштиту природе из Ниша са посебним освртом на следећа истраживања:

* + Наставак геоморфолошких истраживања
	+ По процени истраживача додатна истраживања слепих мишева и ентомофауне
	+ Хидрогеолошка истраживања
		- Термометрија: мерење температуре, pH вредности и електропроводљивости
		- Обележавање подземног тока: упуштањем обележивача
		- Хидрохемијска истраживања (макројонска и микробиолошка анализа)

Такође, у сарадњи са Заводом за заштиту споменика културе, Рударско геолошким факултетом из Београда и Народним музејем из Ниша спровести следећа истраживања:

* + - Темељна палеонтолошка истраживања Прекоконошке пећине
		- Темељна археолошка истраживања Велике Дувке и централног канала Преконошке пећине
		- Прецизно 3Д-е пројектовање предвиђених канала за туристичке посете, организовање археолошких и палеонтолошких приказа живота у прошлости

# V ПЛАНИРАЊЕ, ИЗГРАДЊА И УРЕЂЕЊЕ ПОДРУЧЈА

У циљу одрживог планирања уређења подручја за наредну годину планирана је израда „Студије одрживог коришћења Преконошке пећине и околине у туристичке сврхе“. Студијом би се сагледала могућност минималног уређења пећине, која би уласке за масовни туризам учинила безбеднијим, а ипак уз очување пећинарења у дивљим и неуређеним условима у сврху адреналинског туризма.

С обзиром да од оснивања нису пређени потребни кораци зарад обезбеђења основних услова за уређење споменика природе „Преконошка пећина“, крајем 2021. године посегнуло се за озбиљном организацијом и обезбеђена су средства од стране Министарства за развој недовољно развијених општина за израду пројектно-техничке документације спољашњег и унутрашњег уређења Преконошке пећине.

План је да се почетком 2022. овај посао заврши у целости и најзад после више деценија створе основни услови за будуће радове на уређењу спољашњости и унутрашњости Преконошке пећине.

Као што је изнад наведено, неопходно је урадити Студију изводљивости на коју Министарство финансија даје сагласност, како би се на време створили сви неопходни услови за уређење и изградњу. Такође, неопходно је обезбедити дозволе од стране Министарства за заштиту животне средине Републике Србије и Завода за заштиту природе Србије за реализацију будућих грађевинских радова на уређењу споменика природе „Преконошка пећина“. Обезбеђивањем свих потребних дозвола добила би се могућност и стекли услови за конкурисање и добијање средстава за изградњу код самих министарстава али и код других финансијера, невладиних организација, затим кроз пројекте прекограничне сарадње и сл.

Поред овог, сигурно најзначајнијег пројекта у приближавању подручја посетиоцима и истраживачима, предвиђа се и реализација радова на уређењу ширег простора, као што су уређење и обележавање комплексаи пешачких стаза, чишћење и уклањање депонија са свих јавних површина у близини споменика природе „Преконошка пећина“ и др.

# VI ПРОМОЦИЈА ВРЕДНОСТИ ЗАШТИЋЕНОГ ПОДРУЧЈА

Промоција вредности СП „Преконошка пећина“ један је од значајнијих задатака управљача, а чинеје:

* Стално медијско присуство приликом реализације сваке акције на заштићеном подручју
* Презентација резултата спроведених истраживања, презентација спелео морфолошких снимања и мерења
* Традиционална промоција у склопу привредно-туристичке манифестације *Белмужијада*, заједно са осталим туристичким потенцијалима општине Сврљиг
* Промоција на сајмовима туризма у земљи и иностранству

Програм рада Центра за туризам, културу и спорт садржао је и до сада промоцију Преконошке пећине као дестинације за „активан“ одмор. Преконошка пећина препозната је као велики туристички потенцијал општине Сврљиг, која, за разлику од туристички уређених пећина, може да понуди идеалне услове за развој еко туризма и осталих врста туризма специјалних интереса – истраживачки, едукативни, спортски и авантуристички туризам. *Wild caving* представља нови приступ развоју туризма који у први план истиче важност заштите животне средине, без деградирања приликом уређења и тиме омогућава одрживи развој туризма. Као и сваке претходне, и у 2022. години, Преконошка пећина наћи ће се на интернет презентацији, у промотивним материјалима и специјализованим брошурама које израђује Центар за туризам, културу и спорт, и бити промовисана на домаћим сајмовима туризма и стручним скуповима.

# VII САРАДЊА

Општина Сврљиг, као управљач СП „Преконошка пећина“, у циљу што бољег коришћења природних богатстава, заштите спелео објеката и биодиверзитета, ради на изградњи дијалога са широким кругом заинтересованих страна (локално становништво, Јавна предузећа, удружења, организације и другаправналица). Управљач заштићеног подручја мора да негује различите облике формалних и неформалнихар анжмана и заједничких активностиса:

* Надлежним Министарством заштитеживотне средине
* Заводом за заштиту природе Србије
* Центром за туризам, културу и спорт Сврљиг
* Туристичком организацијом града Ниша
* Месном заједницом Преконоганачијој територији налази заштићено подручје
* Управом за ванредне ситуације (посебнозначајназбогпотребнелогистичкеподршке у случајунезгоде у спелеолошкимобјектима)
* Туристичкимагенцијама
* Спортскимдруштвима (спелеоклубови, планинарскиклубови, ронилачкиклубовии други)

# VIII ПОСЕБНИ ПОСЛОВИ И ЗАДАЦИ

1. Противпожарна заштита

У склопу редовних активности управљач спроводи акцију информисања мештана Преконоге путем летака постављених на важним сеоским објектима, путем електронских медија о важности и значају противпожарне заштите.

2.Формирање стручног савета и савета корисника

Рад на привлачењу потребних субјеката за рад ових тела спровођен је и у претходним годинама. Што се тиче сарадње са институцијама које се баве стручним истраживањима сарадња је задовољавајућа и уз формално укључење њихових представника и укључивање представника дргих локалних институција у области заштите животне средине, туризма и другог, стручни савет би могао врло брзo да се формира и да и формално заживи.

Савет корисника има сврхе да заживи када почне организована посета пећини.

На основу свега можемо констатовати да би управљач успешније обављао потребне задатке и циљеве уколико би имао синергију заинтересованих субјеката, али за још боље функционисање потребно је институционализовати ту сарадњу, а то је могуће формирањем:

- Стручног савета и Савета корисника

# IX ФИНАНСИРАЊЕ ПРОГРАМА

Извори прихода за 2022. годину биће остварени из:

Средстава Буџета Републике Србије и то:

- средства Министарства пољопривреде,шумарства и водопривреде,

- Министарства за заштиту животне средине

- Министарства културе

Средства из Буџета јединице локалне самоуправе – Буџет општине Сврљиг

Средства из овог Буџета биће ангажована за трошкове уређења и обележавања комплеса „Преконошка пећина”, као и за бруто плату радника који су ангажовани на пословима чувања и управљања заштићеним подручјем.

Број: I 633-3/2022

У Сврљигу, 26.04.2022. године

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**